Diari Oficial de la Generalitat Valenciana


Sumari del DOGV 6157, del 02-12-2009 (2009/12853)

Notificació de la sentència 80/2009 i de la interlocutòria d'aclariment de 26 de juny de 2009 dictada en el judici ordinari 289/2008.
-------------------------------------------------------------------------------------------------------------------------------------

### Dades del document

Número de DOGV
:   6157

Data del DOGV
:   02-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/12464


Data del document
:   26-10-2009

Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència 80/2009 i de la interlocutòria d'aclariment de 26 de juny de 2009 dictada en el judici ordinari 289/2008. [2009/12820]  
Judici ordinari 000289/2008-H   
Demandant: Piensos Vigoran, SL.  
Procuradora: Pilar José Inglada Rubio.   
Demandats: Queral y Valles, SL i Alejo Queral Valles.  
Procurador: -  
Alexandre Ros Ros, secretari d'esta ciutat i partit, faig saber:   
Que en el judici a què s'ha fet referència més amunt s'han dictat la sentència de data 6 de maig de 2009 i la interlocutòria de rectificació de data 26 juny de 2009 que tenen l'encapçalament i la dispositiva que literalment són com segueix:   
«Jutjat de Primera Instància número 4 de Castelló   
Procediment: judici ordinari 289/2008.   
Parts  
Demandant: Piensos Vigoran, SL.   
Procuradora: Pilar Inglada Rubio.   
Lletrat: José Luis Corell Badía   
Demandades: Queral y Vallés, SL, i Alejo Queral Valles (en rebel·lia).   
Sentència número 80/2009   
Castelló de la Plana, 6 de maig de 2009   
Víctor Calatayud Chollet, jutge del Jutjat de Primera Instància número 4 de Castelló, he vist estes actuacions de judici ordinari, i dicte sentència d'acord amb els següents:  
Dispositiva  
Estime íntegrament la demanda interposada per la procuradora dels tribunals Pilar Inglada Rubio, en nom i representació de Piensos Vigoran, SL, contra Queral y Vallés, SL, i Alejo Queral Valles, i condemne solidàriament:   
- Queral y Vallés, SL, en la condició de deutora principal, a pagar a l'actora, la quantitat de cinquanta-dos mil tres-cents noranta-huit euros amb vint-i-set cèntims (52.398,27 €), en concepte de principal, més els interessos de demora que resulten de l'aplicació de la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials, de conformitat amb el que estableix el fonament de dret tercer d'esta resolució, i al pagament de les costes processals.   
- Alejo Queral Valls, en la condició de fiador solidari de la deutora principal, la quantitat de cinquanta-dos mil tres-cents noranta-huit euros amb vint-i-set cèntims (52.398,27 €), més els interessos produïts d'acord amb el que estableix el fonament de dret quart, i al pagament de les costes processals.   
Notifiqueu esta sentència a les parts, i feu-los saber que contra esta, de conformitat amb el que disposa l'article 455 de la Llei d'Enjudiciament Civil es pot interposar un recurs d'apel·lació davant l'Audiència Provincial de Castelló, que s'ha de preparar en el termini de cinc dies següents a la notificació davant d'este Jutjat.   
Esta és la meua sentència, de la qual es deixarà una testimoniança en les actuacions, jutjant definitivament en primera instància, que pronuncie, mane i firme».   
Publicació. Esta sentència va ser donada llegida i publicada pel jutge que la firma, mentre celebrava audiència pública en el dia de la data, i assistit per mi, el secretari judicial. En done fe.   
Part dispositiva de la interlocutòria d'aclariment de data 26 de juny del 2009:   
Vists els preceptes legals esmentats i tots altres que hi són aplicables de manera general i pertinent, dispose: aclarir la sentència que posa fi a este procediment, dictada en data 6 de maig del 2009, en el sentit que la suma objecte de reclamació i efectiva condemna a cada un dels demandats a pagar a l'actora en concepte de principal, es limita a 37.980,55 €, havent-ne informat de la cessió de part del crèdit que l'actora manifesta haver realitzat, mantenint-se la resta dels pronunciaments íntegrament.   
Notifiqueu esta resolució a les parts.   
Manera d'impugnació: esta resolució forma part de la sentència, i el termini per a recórrer-hi serà comptador des de la notificació d'esta interlocutòria (article 448.2 LECn). Contra la resolució a què es fa referència pot interposar-se un recurs d'apel·lació davant de l'Audiència Provincial, que es prepararà davant d'este tribunal, dins del termini de cinc dies comptadors des de l'endemà a la notificació.   
Així ho disposa, mana i firma, Víctor Calatayud Chollet, magistrat jutge del Jutjat de Primera Instància número 4 dels de Castelló. En done fe. El jutge. El secretari».   
Atés que es desconeix el domicili o la residència actuals de l'entitat demandada, Queral y Valles, SL, i Alejo Queral Vallés, de conformitat amb el que disposa l'article 497 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència esmentada.   
Castelló de la Plana, 26 d'octubre de 2009.- El secretari judicial: Alexandre Ros Ros.